Subject: Re: Puuduste kõrvaldamiseks tähtaja määramine (HTM uuring "Edukus tööturul" 20.02.2026 nr 2.2.-1/26/10-2)
From: Kersti Roosimäe - HTM <[email-masked]>
To: "info - AKI" <[email-masked]>, "Anu Suviste - AKI" <[email-masked]>
Cc: "Mirjam Reinthal - HTM" <[email-masked]>, "Dokumendihaldus HTM - RTK" <[email-masked]>
Date: Wed, 11 Mar 2026 15:17:31 +0200

Tere!
Vastuseks Teie 20.02.2026  esitatud puuduste kõrvaldamise ettepanekule (nr 
2.2.-1/26/10-2) seoses taotlusega uuringus „Edukus tööturul“ isikuandmete 
töötlemiseks andmesubjekti nõusolekuta, saadame kirja lisas täiendatud 
taotluse. Muudetud kohad on tekstis tähistatud kollase taustaga. Esitame 
täiendatud taotluse menetluse efektiivsuse huvides kõigepealt 
allkirjastamata kujul. Kui rohkem täpsustamist vajavat ei ole, saadame 
allkirjastatud taotluse.
Selgitame tehtud muudatusi vastavalt Teie tähelepanekutele.

1.	Täpsustasime taotluse punkti 4. Tööturuedukuse uuring on mitmetasandiline 
analüüsiraamistik, mis hõlmab nii regulaarset seiret kui ka temaatilisi 
uuringuid. Raamistikku kuuluvad:

*

	regulaarne seireanalüüs, mis viiakse läbi kord aastas ning mille eesmärk on 
anda süstemaatiline ja ajas võrreldav ülevaade haridussüsteemist lahkunute 
üleminekust tööturule; üldistatud seiretulemused avalikustatakse ka 
Haridussilmas;
*	temaatilised analüüsid, mis keskenduvad kitsamatele sihtrühmadele, 
konkreetsetele ajaperioodidele või spetsiifilistele uurimisküsimustele.

2.	Täpsustasime taotluse punktis 9 uuringu valimi, andmekoosseisu ja 
päringuperioodi kirjeldust. Selgitame, et EHISe andmestikule ei liideta 
kõigi Eesti residentide või rahvastikuregistrisse kantud isikute andmeid 
muudest registritest, vaid ainult EHISe andmestikku kuuluvate isikute andmed 
muudest registritest ning nende isikute vanemate haridustaseme ja 
sotsiaalmajandusliku tausta andmed.

3.	Selgitame, et muutsime punkti 9.1 sõnastust – viide kuupäevale on nüüd 
punktis 9, kuid seda ei ole muudetud, kuivõrd tegemist on lepingu kehtivuse 
kuupäevaga (sõnastust täpsustatud). Punktis 10.3 on säilitamise tähtaeg 
parandatud.

4.	Andmekaitsealane mõjuhinnang lisatud.

5.	HTMi veebilehele 
https://hm.ee/ministeerium-uudised-ja-kontakt/kontakt/isikuandmete-tootlemine#isikuandmete-tootlem--2 
(alajaotus „Isikuandmete töötlemine uuringus“) lisatakse tekst konkreetse 
uuringu kohta.

Lugupidamisega

Kersti Roosimäe
juhtivanalüütik
Analüüsiosakond
Haridus- ja Teadusministeerium
tel 7353922 | mob 56656423
[email-masked]
www.hm.ee <https://www.hm.ee>  |  <https://fb.com/haridusministeerium> 
fb.com/haridusministeerium |  <https://twitter.com/haridusmin> 
twitter.com/haridusmin